હવે નવરાત્રિ આવી. આખું ગામ ગામના ચોકમાં ગોઠવાયેલી માંડવળીએ ગરબા ગાવા જતું. સુનીલાને આ સમય રમાકાંતને છૂટથી મળવા ઠીક લાગ્યો. મોડી રાત સુધી ઘરમાંથી બધા ગામના ચોકમાં ગરબા ગાવા જતાં. રાતના બે વાગે જ પાછા આવતાં. સુનીલાએ રમાકાંતને કહ્યું: ‘મોડી રાત સુધી મારા ઘરમાં કોઇ હોતું નથી. તમારા ભાઇ તો આમેય દારૂ પીને રાત્રે બાર પહેલાં આવતા નથી. આજે તમે રાત્રે નવ વાગે મારા ઘેર આવજો. ઘેર હું એકલી જ હોઇશ.’